เช็กพิกัด! ปิดถนนซ้อมขบวนผู้นำประชุม “เอเปก” เย็นนี้
“บช.น.” แจ้งเส้นทางแนะนำประชาชนช่วงเวลาปิดจราจร ซ้อมรถนำขบวนผู้นำเอเปก  2 ช่วงเวลา 16:30-20:00 น. และ 21:00-03:00 น.ของวันถัดไป ติดตามข้อมูลเพิ่มเติมได้ที่เพจเฟซบุ๊ค กองบัญชาการตำรวจนครบาล และสายด่วน 1197
เช็กเส้นทางปิดซ้อมรถนำขบวนผู้นำประชุม “เอเปก” เย็นนี้ ช่วงเวลา 16:30-20:00 น. และ 21:00-03:00 น.ของวันถัดไป
10 พ.ย. 2565

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ขณะนี้หน่วยงานและภาคส่วนต่างๆ ทั้งรัฐและเอกชนได้เตรียมความพร้อมสำหรับสัปดาห์การประชุมผู้นำเขตเศรษฐกิจเอเปก ซึ่งจะมีขึ้นระหว่างวันที่ 14-19 พ.ย.นี้ โดยส่วนของการรักษาความปลอดภัยและการจัดจราจรให้กับคณะผู้นำแต่ละเขตเศรษฐกิจ สำนักงานตรวจแห่งชาติได้มอบหมายให้กองบัญชาการตำรวจนครบาล(บช.น.) เป็นหน่วยงานที่รับผิดชอบ
สำหรับการเตรียมการนั้น บช.น.ได้ร่วมกับกระทรวงการต่างประเทศซักซ้อมรถนำขบวนผู้นำเอเปก ครั้งที่ 1 ไปเมื่อวันที่ 6 พ.ย. ที่่ผ่านมา ซึ่งการซักซ้อมผ่านไปได้ด้วยความเรียบร้อย และในวันนี้ (10 พ.ย.) จะมีการซักซ้อมเป็นครั้งที่ 2 ใน 2 ช่วงเวลา ได้แก่ 16.30-20.00 น. และ 21.00-03.00 น. ของวันถัดไป ซึ่ง บช.น.ได้แจ้งถึงความจำเป็นต้องปิดการจราจรบนทางด่วนและทางพื้นราบในบางช่วงเวลา เพื่อเป็นข้อมูลการวางแผน และลดผลกระทบต่อการเดินทางของประชาชน
ดังนั้น บช.น. จึงได้แจ้งเส้นทางที่จะมีการ ปิดจราจร  ดังนี้
เส้นทางที่จะปิดการจราจร ใน 2 ช่วงเวลา ประกอบด้วย เวลา 16.30 -20.00 น. ปิดการจราจร ถนนพิษณุโลก (แยกมิสกวัน-แยกสี่เสาเทเวศร์), ถนนราชดำเนินตลอดสาย (แยกสวนมิสกวัน-แยกผ่านฟ้าลีลาศ-แยกผ่านพิภพ-แยกป้อมเผด็จ), ถนนหน้าพระลาน(ตลอดสาย), ถนนหน้าพระธาตุ (ตลอดสาย), ถนนมหาราช (แยกท่าช้าง-แยกท่าเตียน), ถนนท้ายวัง (ตลอดสาย), ถนนสนามไชย(แยก นรด.-แยกป้อมเผด็จ), สะพานสมเด็จพระปิ่นเกล้า
ส่วนเวลา 21.00-03.00 น. ของวันถัดไป มีการปิดจราจร 3 ส่วน ประกอบด้วย
1.เส้นทาง(พื้นราบ) ฝั่งขึ้น/ลง ด่วนพระราม4/2 ประกอบด้วย ถนนเพลินจิต(แยกราชประสงค์-แยกเพลินจิต), ถนนสุขุมวิท (แยกเพลินจิต-ซอยสุขุมวิท22), ถนนราชดำริ (แยกราชประสงค์-แยกศาลาแดง), ถนนวิทยุ(แยกเพลินจิต-แยกวิทยุ), ถนนรัชดาภิเษก(แยกอโศกมนตรี-แยกพระราม4), ถนนพระราม4 (แยกศาลาแดง-แยกพระราม4) และถนนสาทร(แยกวิทยุ-แยกนรินธร)
2.เส้นทาง(พื้นราบ) ฝั่งขึ้น/ลง ด่วนยมราช ประกอบด้วยถนนเพชรบุรี (แยกอุรุพงษ์-แยกยมราช), ถนนพิษณุโลก(แยกยมราช-แยกสวนมิสกวัน), ถนนราชดำเนินตลอดสาย(แยกสวนมิสกวัน-แยกผ่านฟ้า-แยกผ่านพิภพ-แยกป้อมเผด็จ),ถนนหน้าพระลาน(ตลอดสาย), ถนนหน้าพระธาตุ(ตลอดสาย), ถนนมหาราช(แยกท่าช้าง-แยกท่าเตียน), ถนนท้ายวัง(ตลอดสาย), ถนนสนามไชย(แยก นรด.-แยกป้อมเผด็จ) และ สะพานสมเด็จพระปิ่นเกล้า
3.เส้นทางบนทางด่วน ได้แก่ ทางขึ้นด่วนสุรวงศ์, ทางลงด่วนสีลม, ทางลงด่วนอุรุพงษ์, ทางขึ้น/ลงด่วนยมราช, ต่างระดับพญาไท-ต่างระดับมักกะสัน, ทางขึ้น/ลงด่วนเพลินจิต และ ทางขึ้น/ลงด่วนพระราม4/2
นอกจากนั้น บช.น. ได้แจ้งแนะนำเส้นทางสำหรับประชาชนในช่วงเวลาที่มีการปิดจราจร 2 ช่วงดังกล่าว ดังนี้
2.ฝั่งขึ้น/ลง ด่วนพระราม4/2 ช่วงเวลา 21.00-03.00 น.ของวันถัดไป ประกอบด้วย ถนนเพชรบุรี,ถนนพญาไท, ถนนอังรีดูนังต์, ถนนสีลม, ถนนนราธิวาสฯ, ถนนจันทน์, ถนนสุทรโกษา, ซอยทองหล่อ, ซอยเอกมัย, ซอยสุขุมวิท24, ซอยแสนสบาย และซอยกล้วยน้ำไท
อย่างไรก็ตามขอให้ประชาชนเลี่ยงเส้นทางที่ บช.น. แจ้งจะมีการปิดการจราจรในแต่ละช่วงเวลา หากต้องการข้อมูลเพิ่มเติมเกี่ยวกับการจราจรในช่วงสัปดาห์ประชุมผู้นำเอเปคสามารถติดตามที่เพจเฟซบุ๊ค “กองบัญชาการตำรวจนครบาล-บช.น.” หรือโทรสายด่วนศูนย์ควบคุมและสั่งการจราจร 1197